钦定古今图书集成/历象汇编/庶征典/第007卷 > 《明娄元礼田家五行》 > 《论甲子》
## 钦定古今图书集成/历象汇编/庶征典/第007卷 > 《明娄元礼田家五行》 > 《论甲子》

谚云：“春雨甲子，乘船入巿；夏雨甲子，赤地千里。秋雨
甲子，禾头生耳；冬雨甲子，飞雪千里。”一说甲子春雨，
主夏旱六十日，夏雨主秋旱四十日。此说盖取其久
阴之后，必有久晴。谚云：“半年雨落半年晴。”甲子遇双
日，是雌甲子，虽雨不妨。